CELEX: C2006/326/163
Language: fi
Date: 2006-12-30 00:00:00
Title: Asia T-340/06: Kanne 30.11.2006 — Stradivarius España v. SMHV — Ricci (Stradivari 1715)

30.12.2006   
            
            
               FI
            
            
               Euroopan unionin virallinen lehti
            
            
               C 326/80
            
         Kanne 30.11.2006 — Stradivarius España v. SMHV — Ricci (Stradivari 1715)
   (Asia T-340/06)
   (2006/C 326/163)
   Kannekirjelmän kieli: espanja
   Asianosaiset
   
      Kantaja: Stradivarius España, S.A. (Arteixo, La Coruña, Espanja) (edustajat: asianajajat G. Marín Raigal ja P. López Ronda)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Cristina Ricci
   Vaatimukset
   
               —
            
            
               SMHV:n ensimmäisen valituslautakunnan 2.10.2006 asiassa R 1024/2005-1 tekemä päätös on kumottava siten, että väiteosaston 22.6.2005 tekemästä päätöksestä nro 2205/2005 tehty valitus hyväksytään, yhteisön tavaramerkkihakemus nro 2.269.256 (kuvamerkki Stradivari 1715) hylätään ja tavaramerkin hakija velvoitetaan korvaamaan molemmista menettelyistä aiheutuneet kulut.
            
         
               —
            
            
               SMHV on velvoitettava korvaamaan omat oikeudenkäyntikulunsa ja tämän asian kantajan oikeudenkäyntikulut.
            
         
               —
            
            
               Väliintulija on velvoitettava korvaamaan omat oikeudenkäyntikulunsa ja kantajan oikeudenkäyntikulut ensimmäisen oikeusasteen tuomioistuimessa.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Cristina Ricci
   
      Haettu yhteisön tavaramerkki: Kuvamerkki ”Stradivari 1715” (hakemus nro 2.269.256) luokkiin 14, 16 ja 18 kuuluvia tuotteita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Kuvamerkki ”Stradivarius” luokkiin 14, 16 (nro 1.246.164) ja 18 (nro 506.469) kuuluvia tavaroita varten
   
      Väiteosaston ratkaisu: Väitteen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Yhteisön tavaramerkistä annetun asetuksen (EY) N:o 40/94 8 artiklan 1 kohdan b alakohdan ja 5 kohdan virheellinen soveltaminen